ჰანს ლანდა
შტანდარტენფიურერი ჰანს ლანდა — გამოგონილი პერსონაჟი და მთავარი ანტაგონისტი კუენტინ ტარანტინოს 2009 წლის ფილმში „უსახელო ნაბიჭვრები“. პერსონაჟის როლს ფილმში ავსტრიელი მსახიობი, კრისტოფ ვალცი ასრულებს. შესრულებულმა როლმა ვალცს უამრავი აღიარება და ჯილდო მოუტანა (BAFTA საუკეთესო მსახიობი კაცისთვის მეორეხარისხოვან როლში, ოქროს გლობუსი საუკეთესო მსახიობი კაცისთვის მეორეხარისხოვან როლში, ოსკარი საუკეთესო მსახიობი კაცისთვის მეორეხარისხოვან როლში).